gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru ru gl gl th gl en hy gl es da gl vi kn gl gl tt gl it kn gl es da gl it sv gl fr als gl eo hy gl en tt gl en kn gl en hy gl en da gl es da gl eo als gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl gl gl en gl en gl gl gl pt gl gl gl gl gl gl en gl sv gl fr gl de en de gl gl it gl en gl en gl en gl en en en gl en gl en gl en gl en gl en gl gl en gl en gl en gl gl gl ca gl gl gl gl
Carballo prepara un Nadal de teatro, maxia e música - Cultura - Que pasa na costa
Cultura carballo nadal programa 2018
Doutro nivel son os programas culturais do Concello de Carballo. Non nos chega a Axenda para completar todas as citas que veñen de preparar para este Nadal. Un Nadal que sempre comeza cos concursos de carteis e postais, con cuxos traballos gañadores o Concello felicita as festas cada ano aos veciños. Nesta edición participaron 1.170 alumnos e alumnas de nove colexios de infantil e primaria. Así o gañador do Cartel foi Lucía Vieites Lorenzo, de 11 anos, alumna do CEIP Bergantiños; mentres que Niccol V. Chávez Budiño, de 10 anos, alumna do CEIP Xesús San Luís Romero, vendeu o da postal. Houbo moitos máis premiados e este mesmo sábado ás 18:00h terá lugar no pazo da Cultura o acto de entrega de premios, que terá acompañamento musical da man do recital Cantos de Nadal, do Coro Vagalume e o Coro O Candil.
As Noitiñas de Nadal (o 21 de decembro, ás 21,00 horas) son outra das actividades destacadas do programa. As cantareiras e cantareiros das asociacións Arume de Berdillo, San Campio de Cances, O Candil e Nemeth volverán a levar as melodías propias destas datas ao adro da igrexa San Xoán Bautista, a Praza do Concello e a rúa Coruña.
Outra das propostas máis salientables do Nadal Cultural 2018 é o Nadal Pequespectacular, xa con 16 edicións. Este ano reunirá no Pazo da Cultura, ás 18.00 horas, tres excelentes espectáculos de teatro, música e maxia. As entradas poderanse mercar por anticipado en www.ticketea.com, do 12 ao 28 de decembro, ou no teléfono 902 044 226 (de 9.00 a 22.00; máximo 4 por persoa). A venda directa será na billeteira do Pazo dos días de función, desde as 16.30 horas. -O mércores 26 de decembro a compañía rioxana El Perro Azul Teatro presentará Peter Pan y Wendy. -O xoves 27 o mago Cayetano Lledó ofrecerá a súa versión, en clave de ilusionismo, de Sherlock Holmes. -E o venres 28 será a quenda para o concerto “Cancións para desafinar”, do grupo A Gramola Gominola, unha das mellores bandas de rock infantil, á fronte da que está un vello coñecido do público carballés, Paco Cerdeiras (Pakolas).
O Nadal Cultural 2018 inclúe a visita do Apalpador á Biblioteca Rego da Balsa (20 de decembro, 19.00 horas), bailes para os maiores amenizados por Rocío Pérez e Sintonía da Coruña (no Pazo da Cultura, ás 18.00 horas, o 23 de decembro e o 13 de xaneiro) ou Mercarte, a exposición e obradoiros de artistas de Carballo que organiza a Asociación Crea Formas (Mercado de Abastos, 21, 22 e 23 de decembro).
Coas Cabalgatas de Reis rematará o programa. Este ano serán nove as que percorrerá todo o municipio para que os nenos e as nenas volvan ocupar as nosas prazas e rúas e a divertirse e ilusionarse coa chegada dos Magos.
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
Carballo exporta a pioneira experiencia municipal de arte urbana no Placemaking Week Europe
O Parque comercial e de ocio A Revolta, “do melloriño que hai en toda Europa”
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
Carballo exporta a pioneira experiencia municipal de arte urbana no Placemaking Week Europe
O Parque comercial e de ocio A Revolta, “do melloriño que hai en toda Europa”
María de Dina fai xoias con crebas: “Para min Louro, o mar e a natureza en xeral son inspirasión”
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
A incerteza volve enlear as Festas da Pilarica da Trabe
A Casa da Cultura de Cee acolle a presentación do libro "Atlántico Norte, chamádeme Ismael" de Xosé Iglesias
A Universidade Popular de Corcubión pon en marcha as clases de baile e música tradicionais
Nace "Onda FIOT", un novo espazo web para as iniciativas de teatro sonoro
COPYRIGHT 2019 QUE PASA NA COSTA
Aviso Legal y Condiciones de uso